smcproject/ml-wiki-sentences huggingface dataset:
തിയോഫിലസ് പാണ്ടിപ്പിള്ളി ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
In Template:Multiple issues , found parameter #1 as " This article may be in need of reorganization to comply with Wikipedia's layout guidelines . Please help by editing the article to make improvements to the overall structure. ( 2022 ഡിസംബർ ) ( Learn how and when to remove this message ) This article is written like a personal reflection or essay rather than an encyclopedic description of the subject . Please help improve it by rewriting it in an encyclopedic style . ( 2022 ഡിസംബർ ) ഈ ലേഖനത്തിലോ വിഭാഗത്തിലോ സത്യമേത് മിഥ്യയേത് എന്ന് വേർതിരിച്ചു മനസ്സിലാക്കത്തക്ക വ്യക്തത ഒരുപക്ഷേ ഇല്ലായിരിക്കാം . അസത്യങ്ങൾ സംബന്ധിച്ച മാർഗ്ഗരേഖകൾ അനുസരിച്ച് വിക്കിപീഡിയയുടെ ഗുണനിലവാരം പാലിക്കും വിധം ദയവായി ഈ ലേഖനം മാറ്റിയെഴുതുക. ( 2022 ഡിസംബർ ) "; ...
കോട്ടപ്പുറം രൂപതയും തീരദേശ ജനതയും നിറഞ്ഞ ആഹ്ലാദത്തിലും തികഞ്ഞ അഭിമാനത്തിലുമാണ്.
കാരണം കോട്ടപ്പുറം രൂപതാംഗമായ തീരദേശത്തിന്റെ അപ്പസ്തോലൻ ഫാ.
തിയോഫിലസ് പാണ്ടിപ്പിള്ളി അദ്ദേഹത്തിന്റെ 75-ാം ചരമവാർഷിക ദിനമായ ഡിസംബർ 26 വൈകീട്ട് 3 ന് ദൈവദാസ പദവിയിലേക്ക് ഉയർത്തപ്പെട്ടിരിക്കുകയാണ് .
പാണ്ടിപ്പിള്ളിയച്ചന്റെ കബറിടം സ്ഥിതി ചെയ്യുന്ന കോട്ടപ്പുറം രൂപതയിലെ മടപ്ലാതുരുത്ത് സെന്റ് ജോർജ് പള്ളിയിൽ നടന്ന  സമൂഹ ദിവ്യബലി മധ്യേയായിരുന്നു  ദൈവദാസ പദവി പ്രഖ്യാപനം.
പൗരോഹിത്യം അൾത്താരയിൽ ഒതുങ്ങാനുള്ളതല്ലെന്നും സമൂഹത്തിൽ സ്നേഹവും സേവനവുമായി തണൽ വിരിക്കാനുള്ളതാണെന്നും ഈ പുണ്യശ്ലോകന്റെ ജീവിതം നമ്മെ പഠിപ്പിക്കുന്നു.
ആഗോളമിഷൻ പ്രവർത്തനങ്ങളുടെ മധ്യസ്ഥനായ വിശുദ്ധ ഫ്രാൻസിസ് സേവ്യറിന്റെ ചൈതന്യത്തോടെ ഇന്നത്തെ കോട്ടപ്പുറം, വരാപ്പുഴ , കൊച്ചി, ആലപ്പുഴ രൂപതകളുടെ തീരദേശത്തുകൂടെ ഓടി നടന്ന് സുവിശേഷം പ്രസംഗിക്കുകയും അവശർക്കും ആർത്തർക്കും ആലംബഹീനർക്കും ക്രിസ്തുവിന്റെ സാന്ത്വനമായി തീരുകയും , നല്ല സമറായനായി മാറുകയും ചെയ്ത പുണ്യാന്മാവാണ് തിയോഫിലസച്ചൻ.
ജീവിത കാലത്തു തന്നെ 'പുണ്യാളനച്ച'നെന്നും തീക്ഷ്ണതയും പ്രർത്തനങ്ങളും കൊണ്ട് 'കേരള ഫ്രാൻസിസ്  സേവ്യറെന്നും  അറിയപ്പെട്ട തിയോഫിലസ് പാണ്ടിപ്പിള്ളിയച്ചന്റെ 162-ാം ജന്മവാർഷികമായിരുന്നു  2022 ഒക്ടോബർ 10 ന് .
കോട്ടപ്പുറം രൂപതയിൽ ജനിച്ച രണ്ടാമത്തെ ദൈവദാസനും കോട്ടപ്പുറം രൂപതയിൽ ദൈവദാസനായി പ്രഖ്യാപിക്കപ്പെടുന്ന ആദ്യ  വ്യക്തിയുമാണ് അദ്ദേഹം.
ആദ്യ ദൈവദാസൻ കോട്ടപ്പുറം ഇടവകാംഗമായ വരാപ്പുഴ അതിരൂപതയിലെ പൊന്നുരുന്തിയിൽ അന്ത്യവിശ്രമം കൊള്ളുന്ന ഫാ.
തിയോഫിൻ കപ്പുച്ചിനാണ്.
ഭാരത ക്രൈസ്തവ പാരമ്പര്യത്തിനപ്പുറം പഴക്കമുള്ള മുസിരിസ് പദ്ധതി പ്രദേശത്ത് എറണാകുളം ജില്ലയിൽ പറവൂർ താലൂക്കിൽ വടക്കേക്കര പഞ്ചായത്തിൽ വാവക്കാട് ഗ്രാമത്തിലാണ് പാണ്ടിപ്പിള്ളിയച്ചന്റെ ജനനം.
അന്നത്തെ പള്ളിപ്പുറം മഞ്ഞു മാതാ ഇടവകയിൽ പാണ്ടിപ്പിള്ളി ജോസഫ് - മറിയം ദമ്പതി കളുടെ മൂന്നാമത്തെ മകനായി 1860 ഒക്ടോബർ 10 ന് അദ്ദേഹം ഭൂജാതനായി.
വിശുദ്ധ ഫ്രാൻസിസ് സേവ്യറിന്റെ നാമമാണ് ജ്ഞാനസ്നാന സമയത്ത് അദ്ദേഹത്തിന് നൽകപ്പെട്ടത്.
ആ ശിശു മാതാപിതാക്കളുടെ പരിലാളനയിൽ ദൈവ ഭക്തിയിലും ആന്മീയ ചൈതന്യത്തിലും വളർന്നുകൊണ്ടിരുന്നു.
ആശാൻ കളരിയിൽ നിലത്തെഴുത്ത് അഭ്യസിക്കുമ്പോഴും ബാലനായ സേവ്യർ ഗൃഹജോലികളിൽ മാതാപിതാക്കളെ സഹായിച്ചിരുന്നു.
എന്നാൽ അക്കാലത്ത് പള്ളിപ്പുറത്തും പരിസരപ്രദേശങ്ങളിലും പടർന്നുപിടിച്ച കോളറ സേവ്യറിന്റെ മാതാപിതാക്കളുടെ ജീവനപഹരിച്ചു.
ബാല്യത്തിൽ അനാഥത്വം പേറേണ്ടി വന്ന സേവ്യർ തുടർന്ന് പള്ളിപ്പുറത്ത് പടമാടൻ കുടുംബത്തിൽപ്പെട്ട പിതാമഹന്റെയും മാതാമഹിയുടെയും സംരക്ഷണത്തിലാണ് വളർന്നത്.
ചെറിയ ക്ലാസുകളിൽ തന്നെ നല്ല അച്ചടക്കമുള്ള വിദ്യാർത്ഥിയായിരുന്ന സേവ്യറിനെ മാതൃകയായി അധ്യാപകർ ഉയർത്തി കാണിച്ചിരുന്നു.
മുത്തച്ഛൻ വിശുദ്ധരുടെ ജീവചരിത്രവും സന്മാർഗ കഥകളും കൊണ്ട് അവന്റെ കുഞ്ഞ് മനസ് നിറച്ചു.
അദ്ദേഹത്തിന്റെ കൈകളിൽ തൂങ്ങി അവൻ പള്ളിപ്പുറം മഞ്ഞുമാതാ പള്ളി യിലെത്തി ദിവ്യബലിയിൽ സംബന്ധിച്ചു വന്നു.
സഹോദര സ്നേഹം, ദയ, കാരണ്യം.
കാവൽ, കരുതൽ തുടങ്ങിയ പുണ്യങ്ങളാൽ നിറഞ്ഞതായിരുന്നു സേവ്യറിന്റെ ജീവിതം .
കർമ്മലസഭയിലെ പുണ്യസൂനം
സേവ്യറിന്റെ തറവാട് നല്ല സാമ്പത്തിക ഭദ്രതയുള്ളതായിരുന്നു.
അതിനാൽ ഉന്നത വിദ്യാഭ്യാസം നേടി ഉയരങ്ങളിലെത്താമായിരുന്ന എല്ലാ ജീവിത സാഹചര്യങ്ങളും അവന് ഉണ്ടായിരുന്നു.
എന്നാൽ അവന്റെ ഉള്ളിൽ കത്തിജ്വലിച്ച ദൈവസ്നേഹം മറ്റൊരു വഴിയേയാണ് അവനെ നയിച്ചത്.
ജീവിതം മുഴുവൻ ഈശോക്ക് സമർപ്പിക്കാനായിരുന്നു ആ പതിനാറുകാരന് മോഹം.
മാതൃഭക്തനായ സേവ്യർ കർമ്മലീത്ത സഭ തന്നെ തിരഞ്ഞെടുത്ത് സന്യാസവൈദീകനാകാൻ തീരുമാനിച്ചു.
പരിശുദ്ധ അമ്മയുടെ പ്രത്യേക കരുതലും കാരുണ്യവും അതിനു കാരണമായെന്നു വേണം കരുതാൻ.
1878 ൽ മഞ്ഞുമ്മൽ കർമ്മലീത്ത സഭയിൽ യോഗാർത്ഥിയായി.
ആശ്രമത്തിൽ പ്രാർത്ഥനയിലും തപശ്ചര്യകളിലും സേവ്യർ മുന്നേറിക്കൊണ്ടിരുന്നു.
നോമ്പും, പ്രാർത്ഥനയും, കഠിനമായ പരിത്യാഗ പ്രവർത്തികളും , ആന്മീയ പുണ്യങ്ങളും നിത്യേന പരിശീലിച്ചു.
തിയോഫിലസ് എന്ന നാമം സ്വീകരിച്ച അദ്ദേഹം 1886 ൽ ലെയോനാർദ് മെല്ലാനോ മെത്രാപ്പോലീത്തയിൽ നിന്ന് വൈദീകപട്ടം സ്വീകരിച്ചു.
ദൈവദൂഷണം
ദൈവത്തിലും മതസംബന്ധമായ ആചാരങ്ങളിലും വിശ്വസിച്ചു കൊണ്ട്  അവയെ നിന്ദിക്കൽ ആണ് ദൈവദൂഷണം .
ദൈവത്തെയും ദൈവിക നന്മയെയും നിന്ദിക്കുന്ന വിധത്തിലുള്ള വാക്കോ അടയാളമോ ആംഗ്യമോ ദൈവദൂഷണമാകാം.
ആറാം ശതകത്തിൽ ജസ്റ്റീനിയൻ ചക്രവർത്തി ക്രോഡീകരിച്ച നിയമസംഹിതയിലും വധശിക്ഷ അർഹിക്കുന്ന തിന്മയായിരുന്നു.
ഇന്നും പല രാജ്യങ്ങളിലും ദൈവദൂഷണത്തിനെതിരായി ശിക്ഷകൾ നിലവിലുണ്ട് .
പഴയ നിയമത്തിൽ ദൈവത്തിനെതിരായ വാക്കോ പ്രവൃത്തിയോ ആണ് ദൈവദൂഷണം.
വിശുദ്ധ അഗസ്റ്റിൻ ഇതിനെ വിശ്വാസത്തിനെതിരായ തിന്മയെന്നാണ് വിളിക്കുക.
സാൻഹെൻദ്രീൻ സംഘം യേശുവിന്റെ മേൽ ചുമത്തിയ കുറ്റം ദൈവദൂഷണമായിരുന്നു.
ദൈവത്തിന്റെ നാമം തെറ്റായോ വൃഥാവിലോ ഉപയോഗിക്കുന്നതും ദൈവദൂഷണമാണ്.
ദൈവദൂഷണം പറയുന്നവരെ കല്ലെറിഞ്ഞു കൊല്ലണമെന്നതായിരുന്നു മോശയുടെ നിയമം.
ദൈവനഗരം ഇംഗ്ലീഷ് വിലാസം https://ml.wikipedia.org/wiki/City_of_God_(book) അഗസ്തീനോസിന്റെ ദൈവനഗരം , 1470-ൽ സൃഷ്ടിച്ച ഒരു പ്രതിയുടെ ഒന്നാം പുറം
ഹിപ്പോയിലെ അഗസ്തീനോസ് രചിച്ച പ്രസിദ്ധ കൃതിയാണ്‌ ദൈവനഗരം (ലത്തീൻ: De Civitate Dei; ഇംഗ്ലീഷ്: City of God).
22 വാല്യങ്ങളുള്ള ഈ കൃതി അഗസ്തീനോസിന്റെ ഏറ്റവും ബൃഹത്തായ രചനയും തന്റെ കൃതികളിൽ അദ്ദേഹത്തിനു ഏറ്റവും പ്രിയപ്പെട്ടതും ആയിരുന്നു.
പടിഞ്ഞാറൻ റോമാ സാമ്രാജ്യം , വടക്കുനിന്നു വന്ന 'പ്രാകൃതഗോത്രങ്ങളുടെ' ആക്രമണത്തിൽ തകരുന്നത് കണ്ട അഗസ്തീനോസിന്റെ പ്രതികരണമാണ് ഈ രചന.
നിരന്തരം ആവർത്തിക്കുന്ന കാലചക്രങ്ങളെ അടിസ്ഥനമാക്കിയുള്ള യവന, പൗരസ്ത്യ ചരിത്രസങ്കല്പങ്ങളിൽ നിന്നു ഭിന്നമായി, കൃത്യമായ തുടക്കത്തിൽ നിന്ന് നിശ്ചിതമായ പരിസമാപ്തിയിലേയ്ക്കു ദൈവികപദ്ധതിയനുസരിച്ച് മുന്നേറ്റമാണ്‌ ഈ കൃതിയിൽ അഗസ്തീനോസ് വരച്ചുകാട്ടുന്ന ചരിത്രം.
പടിഞ്ഞാറൻ റോമാസാമ്രാജ്യത്തിന്റെ തലസ്ഥാനമായിരുന്ന റോമാനഗരം ക്രി.
410-ൽ അലാറിക്കിന്റെ നേതൃത്ത്വത്തിൽ ഉത്തരയൂറോപ്പിൽ നിന്നു വന്ന വിസിഗോത്തുകളുടെ കൊള്ളക്കിരയായി.
ക്രിസ്ത്യാനികളേയും പേഗന്മാരേയും ഒരുപോലെ ഞെട്ടിച്ച ആ അത്യാഹിതത്തിനു കാരണം റോമൻ ജനതയും ഭരണകൂടവും അവരുടെ പരമ്പാരാഗതദൈവങ്ങളെ അവഗണിച്ച് ക്രിസ്തുമതത്തിലേയ്ക്കു തിരിഞ്ഞതിൽ നിന്നുണ്ടായ ദൈവകോപമാണെന്ന് പരക്കെ വാദിക്കപ്പെട്ടു.
വിസിഗോത്തുകളുടെ കൊള്ളയെ തുടർന്ന് റോമിൽ നിന്ന് അഭയാർത്ഥികളായി എത്തിയവരിൽ ചിലർ വഴി ഈ വാദം അഗസ്തീനോസ് ജീവിച്ചിരുന്ന ഉത്തരാഫ്രിക്കയിലും പടർന്നു.
ദൈവനഗരത്തിന്റെ രചനയ്ക്ക് അഗസ്തീനോസിനെ പ്രേരിപ്പിച്ച സാഹചര്യം ഇതാണ്‌.
ഉള്ളടക്കം De civitate Dei , 1483
വിനാശത്തിനു വിധിക്കപ്പെട്ടിരിക്കുന്ന മനുഷ്യനഗരവും, ദൈവപ്രതീക്ഷയിൽ ജീവിക്കുന്നവരുടെ ദൈവനഗരവും ഇടകലർന്നതാണ്‌ ഈ ലോകമെന്നും ഇരു നഗരങ്ങളുടേയും വേർതിരിവും അന്തിമഭാഗധേയങ്ങളിലേയ്ക്കുള്ള മടക്കമില്ലാത്ത യാത്രയും ലോകാവസാനത്തിൽ നടക്കാനിരിക്കുന്നെന്നും ഈ കൃതിയിൽ അഗസ്തീനോസ് വാദിച്ചു.
ക്രിസ്തുമതം തീരെ പൗരാണികതയില്ലാത്ത പുതുവിശ്വാസമാണെന്ന പേഗൻ വിമർശനത്തിന്‌ അഗസ്തീനോസ് പറയുന്ന മറുപടി ബൈബിളിലെ ഉല്പത്തി പുസ്തകത്തിലെ കായേൻ ആബേൽ-മാരുടെ കഥ പരാമർശിച്ചാണ്‌.
ദൈവനഗരത്തിലെ പൗരന്മാരായ യഥാർത്ഥ ക്രിസ്ത്യാനികൾ ഈ ലോകത്തിൽ തീർത്ഥാടകരും പരദേശികളുമായി തങ്ങളെത്തന്നെ കണ്ട് സ്വർഗ്ഗപ്രതീക്ഷയിൽ ജീവിക്കുന്നു.
15 മുതൽ 18 വരെ വാല്യങ്ങൾ: ഇരു നഗരങ്ങളുടേയും ചരിത്രം 19 മുതൽ 22 വരെ വാല്യങ്ങൾ: ഇരുനഗരങ്ങളുടേയും അന്തിമവിധി വിലയിരുത്തൽ
റോമാനഗരത്തിന്റെ ദുരവസ്ഥയുടെ പശ്ചാത്തലത്തിൽ എഴുതപ്പെട്ടതെങ്കിലും റോമിന്റെ പതനത്തോടുള്ള പ്രതികരണം മാത്രമായി ദൈവനഗരത്തെ കാണുന്നത് ശരിയാവില്ല.
പേഗൻ സംസ്കൃതിയെ നേർക്കുനേർ വെല്ലുവിളിച്ചുകൊണ്ട്, പിൽക്കാലനൂറ്റാണ്ടുകളിൽ പാശ്ചാത്യക്രൈസ്തവലോകത്തിനു മാർഗ്ഗദർശകമായിത്തീർന്ന ചരിത്രവീക്ഷണവും ലോകവീക്ഷണവും രൂപപ്പെടുത്തുകയാണ്‌ ദൈവനഗരത്തിൽ അഗസ്തീനൊസ് ചെയ്തത്.
തിന്മയിലേയ്ക്ക് ചാഞ്ഞ മനുഷ്യനഗരത്തിന്റേയും ദൈവമക്കളുടെ നഗരമായ സഭടേയും ചിത്രം, രാഷ്ടീയാധികാരങ്ങളുമായുള്ള മുഖാമുഖങ്ങളിൽ മദ്ധ്യകാലപൗരോഹിത്യം അതിന്റെ മേൽക്കൊയ്മയുടെ സ്ഥാപനത്തിന്‌ ഫലപ്രദമായി ഉപയോഗിച്ചു.
ഒരു ദർശനമെന്ന നിലയിൽ പേഗൻ മതത്തിന്റെ അന്ത്യത്തേയും ക്രിസ്തുമതത്തിന്റെ ആരംഭത്തേയും ഈ കൃതി സൂചിപ്പിക്കുന്നുവെന്ന് പറഞ്ഞ ചരിത്രകാരൻ വിൽ ഡുറാന്റ് ഇതിനെ മദ്ധ്യകാലമനസ്സിന്റെ ആദ്യത്തെ തികവുറ്റ ചിത്രം (the first definitive formulation of the medieval mind) എന്നു വിശേഷിപ്പിക്കുന്നു.
അവലംബം ↑ ഹിപ്പോയിലെ അഗസ്തീനോസ്, ഒരു ജീവചരിത്രം, പീറ്റർ ബ്രൗൺ, New Edition with an Epilogue (പുറം 311) ↑ Paths of Faith, John A. Hutchison, Claremont Graduate School, McGraw-Hill Book Company(പുറങ്ങൾ 498-506) ↑ വിശ്വാസത്തിന്റെ യുഗം, ദ സ്റ്റോറി ഓഫ് സിവിലിസേഷൻ , നാലാം ഭാഗം(പുറം 73)
ദൈവദശകം ഇംഗ്ലീഷ് വിലാസം https://ml.wikipedia.org/wiki/Daiva_Dasakam ശ്രീനാരായണഗുരു
ശ്രീനാരായണഗുരു രചിച്ച ഒരു പ്രാർത്ഥനാഗീതമാണ് ദൈവദശകം .
അദ്വൈത ദർശനങ്ങൾ അടിസ്ഥാനപ്പെടുത്തിയ പത്തു ശ്ലോകങ്ങൾ  ചേർന്നതാണ്  ഈ കൃതി.
ആലുവാ അദ്വൈതാശ്രമത്തിൽ പ്രവർത്തിച്ചിരുന്ന സംസ്കൃതപാഠശാലയിലെ വിവിധ ജാതിമത വിഭാഗക്കാരായ വിദ്യാർത്ഥികൾക്ക് ചൊല്ലുവാൻ വേണ്ടി 1914 ലാണ് അദ്ദേഹം ഇത് രചിച്ചത്.
അതിനാൽ തന്നെ സമൂഹപ്രാർത്ഥനക്കായി കേരളത്തിൽ ഏറ്റവും അധികം ഉപയോഗിക്കപ്പെടുന്ന കൃതികളിലൊന്നുമാണ് ദൈവദശകം.
ഭാഷയുടെയും ആശയത്തിന്റെയും കാര്യത്തിൽ അതിഗാംഭീര്യം പുലർത്തുന്ന അനേകം ദാർശനികകൃതികൾ പൂർത്തിയാക്കിയതിന് ശേഷം തന്റെ ഷഷ്ടിപൂർത്തിയോടടുത്ത ഘട്ടത്തിൽ അതുവരെ സാക്ഷാത്കരിച്ചിട്ടുള്ള ദർശനങ്ങളെ കോർത്തിണക്കി താരതമ്യേനെ മൃദുവായ ഭാഷയിലാണ് ഗുരു ഈ കൃതി രചിച്ചിട്ടുള്ളത്.
ലളിതമായ ഭാഷയാണെങ്കിലും വിപുലാർത്ഥദായിയായ പദപ്രയോഗങ്ങളാൽ സമ്പന്നമാണീ കൃതി.
പരമാത്മാവാകുന്ന തോണിയും ആ തോണിയിലെ നാവികനുമായ ദൈവത്തോട് ഈ ലോകത്തിലെ ചരാചരങ്ങളായ തങ്ങളെ കൈവിട്ടു കളയാതെ  എപ്പോഴും കാത്തുകൊള്ളണമെന്നുള്ള അപേക്ഷയോടു കൂടി തുടങ്ങുന്ന ഈ പ്രാർത്ഥനാഗീതം അവസാനിക്കുന്നത് സർവർക്കും സൗഖ്യം നല്കണമെന്ന വരികളോടെയാണ്.
ഗുരുവിന്റെ മിക്ക കൃതികളെയും പോലെ ദൈവദശകത്തിനും നിരവധി വ്യാഖ്യാനങ്ങൾ ചമക്കപ്പെട്ടിട്ടുണ്ട്.
നിത്യചൈതന്യയതി .
, ജി. ബാലകൃഷ്ണൻ നായർ , എം.എച്ച്. ശാസ്ത്രി, എം. ദാമോദരൻ തുടങ്ങിയ പ്രഗൽഭമതികൾ ദൈവദശകവ്യാഖ്യാതാക്കളുടെ കൂട്ടത്തിൽ പെടുന്നു.
"ദൈവമേ! കാത്തുകൊൾകങ്ങു കൈവിടാതിങ്ങു ഞങ്ങളെ; നാവികൻ നീ, ഭവാബ്ധിക്കൊ‌- രാവിവൻതോണി നിൻപദം"
"ഇങ്ങ് - ഇവിടെ/ ഈ ലോകത്തിൽ, നാവികൻ-കപ്പിത്താൻ, അബ്ധി-സമുദ്രം, ഭവാബ്ധി-സംസാരസമുദ്രം, ആവിവൻതോണി-ആവിക്കപ്പൽ, നിൻപദം-നിൻറെ കാലടി/നിൻറെ വാക്ക്
അല്ലയോ ദൈവമേ, സംസാരസാഗരത്തിൽ അകപ്പെട്ടിരിക്കുന്ന ഞങ്ങളെ നീ കൈവെടിയരുതേ.
അദൃശ്യനായ നീ മാത്രമാണ് ഞങ്ങൾക്കു തുണനായ നായകൻ.
നിൻറെ പാദത്തെ ഞങ്ങൾ ശരണം പ്രാപിക്കുന്നു.
അതു മാത്രമാണ് ഞങ്ങളെ ജനനമരണ ദുഃഖമാകുന്ന വൻകടലിൻറെ മറുകരയിൽ എത്തിക്കുന്ന ആവിക്കപ്പൽ.
"ഒന്നൊന്നായെണ്ണിയെണ്ണിത്തൊ ട്ടെണ്ണും പൊരുളൊടുങ്ങിയാൽ നിന്നിടും ദൃക്കുപോലുള്ളം നിന്നിലസ്‌പന്ദമാകണം"
"പൊരുൾ - അർത്ഥം, ദൃക്ക് - കണ്ണ്‌/അറിവ്‌/നോട്ടം
ദൃശ്യപ്രപഞ്ചത്തെ ഒന്നൊന്നായി പരിശോധിച്ചു ചെന്നാൽ ഇന്ദ്രിയ സന്നികർഷതകൊണ്ട് അറിയുന്ന വസ്തുക്കൾ കേവലം പ്രതീതികൾ മാത്രമാണെന്നു മനസ്സിലാവുകയും, ദൃക്ക് സ്വസ്വരൂപത്തിൽ തന്നെ പ്രതിഷ്ഠിതമായിത്തീരുകയും ചെയ്യുന്നു.
അതുപോലെ ദൈവത്തെ അന്വേഷിക്കുന്ന അന്തരംഗത്തിനു അതിൻറെ തന്നെ അധിഷ്ഠാനമായി സ്ഥിതി ചെയ്യുന്നതാണ് ദൈവമെന്നറിയമ്പോൾ അദ്വൈതദർശനം ലഭിക്കുന്നു.
അപ്രകാരമുള്ള അനുഭൂതി ഉണ്ടാകുന്നതിനു ദൈവാനുഗ്രഹം ഉണ്ടാകട്ടെ.
"അന്നവസ്ത്രാദി മുട്ടാതെ തന്നു രക്ഷിച്ചു ഞങ്ങളെ ധന്യരാക്കുന്ന നീയൊന്നു- തന്നെ ഞങ്ങൾക്കു തമ്പുരാൻ."
"ആഹാരം വസ്ത്രം മുതലായവ മുടങ്ങാതെ തന്ന് ഞങ്ങളെ അവിടുന്ന് രക്ഷിക്കുന്നു. അങ്ങനെ ഞങ്ങളെ സുഖികളാക്കി തീർക്കുന്ന അങ്ങൊരാൾ തന്നെയാണ് ഞങ്ങളുടെ രക്ഷിതാവായ പ്രഭു  "
"ആഴിയും തിരയും കാറ്റു- മാഴവുംപോലെ ഞങ്ങളും മായയും നിൻ മഹിമയും നീയുമെന്നുള്ളിലാകണം."
"ആഴി- കടൽ
ഇവിടെ മനുഷ്യനേയും കടലിനേയും താരതമ്യം ചെയ്യുന്നു: കടലിലെ തിരയും കാറ്റും ആഴവും പോലെ സമാനമാണ് ഞങ്ങളും.
തിരയ്ക്കു തുല്യമായ മായയും, കാറ്റിനു തുല്യമായ ദൈവമഹിമയും, കടലിൻറെ ആഴത്തെപോലെ അപ്രമേയമായ ദൈവവും എന്നു ഞങ്ങൾക്കു ബോദ്ധ്യമാകണം.
അതുകൊണ്ടുണ്ടാകുന്ന അദ്വൈതബുദ്ധിയാൽ ഞങ്ങൾ അനുഗൃഹീതരാകണം.
"നീയല്ലോ സൃഷ്ടിയും സ്രഷ്ടാവായതും സൃഷ്ടടിജാലവും നീയല്ലോ ദൈവമേ, സൃഷ്ടി- ക്കുളള സാമഗ്രിയായതും."
"സൃഷ്ടിക്കുകയെന്ന ക്രിയയും, അതു നടത്തുന്ന സൃഷ്ടികർത്താവും , ദൈവമേ അങ്ങുതന്നെയാണ്. സൃഷ്ടിക്കപ്പെട്ടു കാണുന്ന എല്ലാ പ്രപഞ്ചഘടകങ്ങളും ദൈവം തന്നെയാണ്. സൃഷ്ടിക്ക് മുമ്പ് അതിനാവശ്യമായിരുന്ന വസ്തുവകകളും, അല്ലയോ ദൈവമേ, അങ്ങുതന്നെയാണ് ."
"നീയല്ലോ മായയും മായാ- വിയും മായാവിനോദനും നീയല്ലോ മായയെ നീക്കി- സ്സായുജ്യം നൽകുമാര്യനും."
"അല്ലയോ ദൈവമേ, പ്രപഞ്ചസൃഷ്ടിക്ക് ഹേതുഭൂതമായ ദൈവശക്തിയും അങ്ങുതന്നെയാണ്. അങ്ങുതന്നെയാണ് ദൈവശക്തിയെ പ്രവർത്തിപ്പിക്കുന്ന ഇന്ദ്രജാലികനും. സൃഷ്ടി സ്ഥിതിപ്രളയങ്ങളാകുന്ന ഇന്ദ്രജാല ലീലകളിൽ രസിക്കുന്നയാളും അവിടുന്നുതന്നെ. ഒടുവിൽ മായാമോഹങ്ങളൊക്കെ അകറ്റി, ശക്തിയെ ഒഴിച്ചു മാറ്റി മോക്ഷം നേടി തരുന്നതും അങ്ങ് തന്നെ."
"നീ സത്യം ജ്ഞാനമാനന്ദം നീ തന്നെ വർത്തമാനവും ഭൂതവും ഭാവിയും വേറ- ല്ലോതും മൊഴിയുമോർക്കിൽ നീ."
"ദൈവമേ, നീ സത്യമാണ്. ജ്ഞാനമാണ് ആനന്ദമാണ്. വർത്തമാന കാലവും ഭൂതകാലവും ഭാവികാലവും നീ തന്നെയാണ്. ലോകാനുഭവങ്ങൾക്കൊക്കെ ആശ്രയമായി നിൽക്കുന്ന ശബ്ദവും ആലോചിച്ചു നോക്കിയാൽ അവിടുന്നു തന്നെയാണ്."
"അകവും പുറവും തിങ്ങും മഹിമാവാർന്ന നിൻപദം പുകഴ്ത്തുന്നു ഞങ്ങളങ്ങു ഭഗവാനേ! ജയിക്കുക."
"അകവും പുറവും ഇടതിങ്ങി നിറഞ്ഞു നിൽക്കുകയാണ് അങ്ങയുടെ തിരുരൂപം. അങ്ങയെ ഞങ്ങൾ  പുകഴ്ത്തുന്നു. അങ്ങ് എപ്പോഴും വിജയിച്ചരുളുമാറാകട്ടെ."
"ജയിക്കുക മഹാദേവ! ദീനാവനപരായണ! ജയിക്കുക ചിദാനന്ദ! ദയാസിന്ധോ! ജയിക്കക."
"ദേവന്മാരുടെയെല്ലാം ദേവനായ ദൈവമേ,അങ്ങ് വിജയിച്ചരുളണേ, ദീനന്മാരെ രക്ഷിക്കുന്ന ബോധാനന്ദസ്വരൂപ അവിടുന്ന് വിജയിക്കുമാറാകണേ."
"ആഴമേറും നിൻമഹസ്സാ- മാഴിയിൽ ഞങ്ങളാകവേ ആഴണം വാഴണം നിത്യം വാഴണം വാഴണം സുഖം."
"വളരെ ആഴമുള്ള അങ്ങയുടെ ജ്യോതിസ്സാകുന്ന കടലിൽ ഞങ്ങൾ സമ്പൂർണ്ണമായി മുങ്ങണം. എന്നും അവിടെത്തന്നെ വാഴണം. ആനന്ദം മാത്രം ശാശ്വതമായി അവശേഷിക്കണം" അവലംബം ↑ {{ cite web }} : | first= missing | last= ( help ) ; External link in | title= ( help ) ↑ ദൈവദശകദർശനം, ഡോ.ജി. അനിൽകുമാർ, കുരുക്ഷേത്ര പ്രകാശൻ, കൊച്ചി, 2010 ഏപ്രിൽ ↑ ആധുനിക മലയാള സാഹിത്യചരിത്രം പ്രസ്ഥാനങ്ങളിലൂടെ, ഡി.സി. ബുക്സ്, കോട്ടയം, 2009 ഏപ്രിൽ, പേജ് 766 ↑ നാരായണഗുരു ദൈവദശകം, വ്യാഖ്യാനം -നിത്യ ചൈതന്യ യതി, നാരായണ ഗുരുകുലം പബ്ലിക്കേഷൻ, 1964 ↑ ശ്രീനാരായണ ഗുരുദേവകൃതികൾ സംമ്പൂ൪ണ വ്യാഖ്യാനം, കേരള ഭാഷ ഇൻസ്റ്റൂറ്റ്യൂട്ട്, 2003 പുറത്തേക്കുള്ള കണ്ണികൾ ദൈവദശകം കേൾക്കാൻ ഇവിടെ ഞെക്കുക.
ദൈവദശകം പിഡിഎഫ് - ശിവഗിരി മഠം Archived 2013-11-02 at the Wayback Machine .
ദൈവദശകം പിഡിഎഫ് - എസ് എൻ ഡി പി യോഗം Archived 2013-11-02 at the Wayback Machine .
ദൈവദശകം ആംഗലേയ ഭാഷയിൽ Archived 2013-11-02 at the Wayback Machine .
ദൈവദശകം ഹിന്ദി ഭാഷയിൽ ആഴിയും തിരയും, ടി എം കൃഷ്ണയുടെ ആലാപനം
ദൈവത്തിന്റെ വികൃതികൾ (നോവൽ)
എം. മുകുന്ദൻ എഴുതിയ  ഒരു മലയാളം നോവലാണ് ദൈവത്തിന്റെ വികൃതികൾ .
ഈ കൃതിക്ക് 1992-ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചിരുന്നു .
ലെനിൻ രാജേന്ദ്രനുമായി ചേർന്ന് എം. മുകുന്ദൻ ഈ കഥയെ ആസ്പദമാക്കി എഴുതിയ തിരക്കഥ ഇതേ പേരിൽ ചലച്ചിത്രമാക്കപ്പെട്ടിട്ടൂണ്ട്.
ദൈവനാമത്തിൽ ഇംഗ്ലീഷ് വിലാസം https://ml.wikipedia.org/wiki/Daivanamathil
പ്രശസ്ത സംവിധായകൻ ജയരാജ് സംവിധാനം ചെയ്ത മലയാളചലച്ചിത്രമാണ്‌ ദൈവനാമത്തിൽ .
ആര്യാടൻ ഷൗക്കത്ത് നിർമ്മിച്ച ഈ ചിത്രത്തിന് സംഗീതസംവിധാനം നിർവഹിച്ചത് കൈതപ്രം വിശ്വനാഥനും , ഗാനരചന നിർവഹിച്ചത് കൈതപ്രം ദാമോദരൻ നമ്പൂതിരിയുമാണ് .
ബീനാപോളും , വിനോദ് സുകുമാരനും ചേർന്നാണ്‌ ചിത്രസംയോജനം നിർവഹിച്ചിരിക്കുന്നത് .
പ്രധാന അഭിനേതാക്കൾ പൃഥ്വിരാജ് ഭാവന കൊച്ചിൻ ഹനീഫ കഥാതന്തു
മുസ്ലീം പശ്ചാത്തലമുള്ള ഒരു ചിത്രമാണിത്.
പുരസ്കാരങ്ങൾ അവലംബം ↑ http://www.imdb.com/title/tt0461187/ ↑
തെക്കേക്കര കുടുംബം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
തെക്കേക്കര കുടുംബ ചരിത്രം ആമുഖം പാലയൂർ പള്ളി ഇന്ന് .
കേരളത്തിൻറെ വിവിധ ഭാഗങ്ങളിൽ പ്രത്യേകിച്ച് തൃശ്ശൂർ എറണാകുളം ജില്ലകളിൽ തെക്കേക്കര എന്ന വീട്ടുപേരോട് കൂടി സീറോ മലബാർ സഭ,  മലങ്കര യാക്കോബായ സുറിയാനി സഭ ,മാർ തോമാ സുറിയാനി സഭ  സമുദായങ്ങളിൽ പെട്ട പല കുടുംബങ്ങളും ഉണ്ട് .
അവയിൽ പലതുംപല കാരണങ്ങൾ കൊണ്ട് മൂല കുടുംബത്തിൽ നിന്നും പിരിഞ്ഞു പോയവരായി കണക്കാക്കപ്പെടുന്നു.
കുന്നംകുളത്തു നിന്നും ഗുരുവായൂർക്കുള്ള മാർഗ്ഗമധ്യേ ആർത്താറ്റ് എന്നൊരു സ്ഥലമുണ്ട് ആർത്താറ്റിന്റെ തെക്കേ അതിർത്തിയാണ് ചാട്ടുകുളങ്ങര ചാട്ടുകുളങ്ങര ചാട്ടുകുളം എന്ന പേരിൽ അറിയപ്പെടുന്ന ഒരു വലിയ കുളം സ്ഥിതി ചെയ്യുന്നു കുളത്തിന്റെ കിഴക്ക് വശത്ത് ഒരു ഹൈന്ദവ ക്ഷേത്രം സ്ഥിതിചെയ്യപ്പെടുന്നുണ്ട് ആ ക്ഷേത്രം ഒരു കാലത്ത് ചാട്ടക്കുളത്തിന്റെ  തെക്കുവശത്തും വടക്കുവശത്തും പാർത്തിരുന്നതെക്കേക്കരതെക്കേക്കര ഇല്ലത്തിലും വടക്കേക്കര ഇല്ലത്തിലും പെട്ട നമ്പൂതിരി കുടുംബക്കാരുടെ വകയായിരുന്നു ഈ രണ്ട് ഇല്ലക്കാര്യം ചേർന്നാണ് ചാട്ടുകുളങ്ങര ക്ഷേത്രത്തിലെ വാർഷികോത്സവം കൊണ്ടാടിയിരുന്നത്.
ക്രിസ്റ്റത്തിന്റെ ആരംഭകാലത്ത് ക്ഷേത്രത്തിലെ ഉത്സവം നടത്തിപ്പ് സംബന്ധിച്ച് വടക്കേക്കര ഇല്ലക്കാരും തമ്മിൽ തർക്കം ഉണ്ടായിആ തർക്കം ക്ഷേത്ര സ്വത്ത് വിഭജിക്കുന്നതിനുള്ള പശ്ചാത്തലം ഒരുക്കി ക്ഷേത്രത്തിൽ തെക്കേക്കരക്കാരുടെ വിഹിതം ക്ഷേത്രനടയിൽ സ്വർണനാണയങ്ങളായി വച്ചു കൊടുക്കുന്നതിന് വടക്കേക്കര ഇല്ലക്കാർ സന്നദ്ധത പ്രകടിപ്പിച്ചു.
ആ സ്വർണനാണയങ്ങളും ഏറ്റുവാങ്ങിക്കൊണ്ട് തെക്കേക്കര ഇല്ലക്കാർ ഇല്ലത്തിലെ കാരണവർ ചാട്ടുകുളങ്ങര നിന്നും പാലയൂർക്കു പോവുകയും അവിടെ കുടുംബസമേതം താമസമാക്കുകയും ചെയ്തു.
ചാട്ടക്കുളങ്ങരയിൽ നിന്നും വന്ന ആ കുടുംബക്കാർ ചാട്ടുകുളങ്ങര തെക്കേക്കര ഇല്ലക്കാരായി ഓല ആധാരങ്ങൾ വഴി അറിയപ്പെട്ടു.
തെക്കേക്കര ഇല്ലക്കാർ ക്രിസ്തുമതത്തിൽ
നമ്മുടെനമ്മുടെ കർത്താവ് ഈശോമിശിഹായുടെ വത്സല ശിഷ്യനായ മാർത്തോമാ ശ്ലീഹ സത്യവിശ്വാസം പ്രഘോഷിച്ചുകൊണ്ട് പാലയൂരിൽ ആയിരിക്കെ മാർത്തോമാ സിഹായിൽ നിന്നും തെക്കേക്കര ഇല്ലക്കാർ കുടുംബസമേതം ക്രൈസ്തവ വിശ്വാസം സ്വീകരിച്ചു.
ചാട്ടുകുളങ്ങര ക്ഷേത്രം നടയിൽ നിന്നും തെക്കേക്കരയിലത്തിലെ കാരണവർ ഏറ്റുവാങ്ങിക്കൊണ്ടുപോയ സ്വർണനാണയങ്ങളിൽ നല്ലൊരു ഭാഗം പാലയൂർ പള്ളിയുടെ നിർമ്മാണത്തിന് വേണ്ടി ചെലവഴിച്ചു പാലയൂർ ക്രൈസ്തവ ദേവാലയത്തിന്റെ നിർമ്മാണത്തിൽ തെക്കേക്കര കുടുംബക്കാർ വഹിച്ച പങ്കിന്റെ സ്മരണ നിലനിർത്തുന്നതിന് വേണ്ടി കുടുംബത്തിലെ മൂത്ത സന്താനത്തെ കൊണ്ട് പാലയൂർ പള്ളിയിൽ നേർച്ച ഇടീക്കുക എന്ന ചടങ്ങ് തെക്കേക്കര കുടുംബത്തിൽ പലരും ഇന്നും തുടർന്ന് പോരുന്നുണ്ട്.
തെക്കേക്കര കുടുംബക്കാരുടെ ക്രിസ്ത്യൻ പേരുകളിൽ ഉണ്ണി എന്ന വിശേഷണപഥം ചേർക്കുന്നത് ആ കുടുംബക്കാരുടെ നമ്പൂതിരി പാരമ്പര്യത്തിന്റെ തെളിവായി ചൂണ്ടിക്കാണിക്കപ്പെടുന്നു.
ടിപ്പുവിന്റെ പടയോട്ട കാലത്ത് മതംമാറ്റ ഭീഷണിയെ അതിജീവിക്കുന്നത് വേണ്ടി പാലയൂരിലെ പല ക്രൈസ്തവ കുടുംബങ്ങളും മറ്റ് സ്ഥലങ്ങളിലേക്ക് താമസം മാറ്റി അക്കൂട്ടത്തിൽ തെക്കേക്കര കുടുംബക്കാരും ഉൾപ്പെട്ടു പോയതുകൊണ്ടാണ് ഇന്ന് പാലയൂരിൽ തെക്കേക്കര കുടുംബക്കാർ ഇല്ലാതെ വന്നിരിക്കുന്നത് എന്ന് പറയപ്പെടുന്നത്.
കുന്നംകുളം ചൊവ്വാനൂർ ആർത്താറ്റ് വെണ്ടൂര് മാള പാറക്കടവ് തൃശൂർ ഇരഞ്ഞാലക്കുട പുതുശ്ശേരി പഴുവിൽ കാരാഞ്ചിറ ചേർത്ത് വാപ്പാലശ്ശേരി കോതമംഗലം ചുണങ്ങംവേലി കറുകുറ്റി ഇടക്കുന്ന മഞ്ഞുമ്മൽ ചേലക്കര രാജാക്കാട് എറണാകുളം പയ്യന്നൂർ മലയാറ്റൂർ കളമശ്ശേരി വിളക്കുമാടം കുട്ടമ്പുഴ ചാത്തമറ്റം മുതലക്കോടം തുടങ്ങിയ സ്ഥലങ്ങളിലും ഇന്ത്യയ്ക്ക് അകത്തും പുറത്തുമായി വിവിധ സ്ഥലങ്ങളിലും ഇന്നത്തെ കുടുംബക്കാർ പാർത്തു വരുന്നു കുടുംബത്തിൽ നിന്നും പല യുവാക്കളും തുളുനാട്ടിൽ പോയി കായിക അഭ്യാസമുറകൾ വന്നിരുന്നതായി കാരാഞ്ചിറയിലെ തെക്കേക്കര വാറുണ്ണി തയ്യാറാക്കിയ കുടുംബ ചരിത്രത്തിൽ വ്യക്തമായും പ്രതിപാദിച്ചിട്ടുണ്ട് അവരുടെ അഭ്യാസമുറകൾ വിശദീകരിക്കുന്ന ഓല ഗ്രന്ഥങ്ങൾ ഇപ്പോഴും അവശേഷിക്കുന്നുമുണ്ട് അഭിപ്രായത്തിൽ തെക്കേക്കര കുടുംബത്തിൽ പെട്ട ഒരാൾ പാലയൂരിൽ നിന്നും കുടുംബസമേതം പുതുശ്ശേരിയിൽ വന്ന താമസമാക്കി വർഷങ്ങൾക്ക് ശേഷം പുതുശ്ശേരിയിൽ നിന്നും ആ ശാഖയിൽപ്പെട്ട ഒരു കുടുംബം കാരാഞ്ചിറയിലേക്ക് താമസം മാറി പതിനെട്ടാം നൂറ്റാണ്ടിന്റെ ആരംഭകാലത്ത് കാരാഞ്ചിറയിൽ നിന്നും പുത്തൻചിറയിലേക്ക് കുടുംബത്തിലെ അംഗൻമാറി താമസിച്ചു അദ്ദേഹത്തിന് ഒരു മകൻ മാത്രമായിരുന്നു ഉണ്ടായിരുന്നത് കായികാഭ്യാസം മുറകൾ അഭ്യസിച്ചിരുന്ന നായകമകൻ വാപ്പാലിശ്ശേരിയിലെ പാലാട്ടി കുടുംബത്തിൽ നിന്നും വിവാഹം കഴിക്കുകയും സ്ഥലം വാങ്ങി സ്ഥിരതാമസമാക്കുകയും ചെയ്തു.
തെക്ക് ഇംഗ്ലീഷ് വിലാസം https://ml.wikipedia.org/wiki/South തെക്ക് കറുപ്പിച്ച് കാണിച്ചിരിക്കുന്ന ഒരു വടക്കുനോക്കിയന്ത്രം
ഭൂമിശാസ്ത്രത്തിലെ നാല് പ്രധാന ദിശകളിലൊന്നാണ് തെക്ക് (south).
വടക്കുനോക്കി യന്ത്രത്തിൽ സൂചിക്ക് വിപരീത ദിശയിലുള്ളതാണ് തെക്ക്.
വടക്കിന് എതിർദിശയിലും കിഴക്ക് , പടിഞ്ഞാറ് എന്നിവക്ക് ലംബദിശയിലും ആണ് തെക്ക്.
ഭൂപടങ്ങളിൽ പരമ്പരാഗതമായി താഴ്ഭാഗമാണ് തെക്ക്.
ദക്ഷി​ണധ്രുവം
ഭൂമിയിൽ അന്റാർട്ടിക്ക പ്രദേശം ഉൾക്കൊള്ളുന്ന ഭാഗമാണ് ദക്ഷിണധ്രുവം എന്നറിയപ്പെടുന്നത്.
എന്നാൽ കാന്തിക തെക്ക് ദക്ഷിണധ്രുവത്തിൽ നിന്നും കുറച്ചകലെയാണ്.
തെക്കേകര കിഴക്കുംമുറി
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് തെക്കേകര കിഴക്കുംമുറി .
ഗാന്ധിജി സ്മാരക ഗ്രന്ഥ ശാല ഈ ഗ്രാമത്തിൽ സ്ഥിതി ചെയ്യുന്നു.
പള്ളിപ്പാട് പഞ്ചായത്തിന്റെ തെക്കേ കിഴക്കേ അതിർത്തിയിൽ ആണ് തെക്കേകര കിഴക്കുംമുറി  കര സ്ഥിതി ചെയുന്നത്.
അച്ചൻ കോവിൽ ആറ ഇവിടെ കൂടി ഒഴുകുന്നു
തെക്കേപ്പുറം
കോഴിക്കോട് നഗരത്തിനടുത്തുള്ള ചെറിയ ഗ്രാമമാണു് തെക്കേപ്പുറം .
തെക്കെപ്പുറത്തിന്റെ തെക്കുഭാഗത്തുടെ കല്ലായിപ്പുഴ ഒഴുകുന്നു.
ബ്രിട്ടീഷുകാർ നിർമ്മിച്ച ഇരുമ്പു് തീവണ്ടി മേൽപ്പാലം തെക്കേപ്പുറത്തിന്റെ തെക്കുഭാഗത്താണു്.
ഇന്ത്യൻ റെയിൽവേ ഇതു് മാറ്റിപ്പണിതു.
തെക്കേപ്പുറത്തെ അതിമനോഹരമായ തടാകമാണു് കുറ്റിച്ചിറ .
ഇവിടെ നിരവധി സന്ദർശകരെത്താറുണ്ടു്.
ചരിത്ര പ്രസിദ്ധങ്ങളായ മുച്ചുന്തിപളളിയും മിഷ്കൽപ്പള്ളിയും ഇവിടെയാണു് സ്ഥിതിചെയ്യുന്നതു്.
മലബാറിലെ ചരിത്രപ്രസിദ്ധമായ വലിയചന്ത വ്യാപാരതെരുവു് തെക്കെപ്പുറത്താണു് സ്ഥിതിചെയ്യുന്നതു്.
ധാരാളം പരമ്പരാഗത കൂട്ടുകുടുംബ തറവാടുകൾ ഈ പ്രദേശത്ത് സ്ഥിതിചെയ്യുന്നുണ്ടു്.
അതിരുകൾ പടിഞ്ഞാറു് - അറബിക്കടൽ കിഴക്കു് -കോഴിക്കോടു് നഗരം തെക്കു് - കല്ലായിപ്പുഴ വടക്കു് - വെള്ളയിൽ (മത്സ്യ ബന്ധന പ്രദേശം)
വലിയങ്ങാടി അവലംബം The Official Thekkepuram website Archived 2009-02-28 at the Wayback Machine .
The Thekkepuram Times - Online Daily News Magazine Archived 2009-01-20 at the Wayback Machine .
തെക്കൻ കരവേഴാമ്പൽ ഇംഗ്ലീഷ് വിലാസം https://ml.wikipedia.org/wiki/Southern_Ground_Hornbill
വേഴാമ്പൽ വർഗ്ഗത്തിന്റെ ഇടയിൽ ഏറ്റവും വലിയ വേഴാമ്പൽ ആണ് തെക്കൻ കരവേഴാമ്പൽ .
ഇവക്ക് ഏകദേശം 90 മുതൽ 129 സെ മീ  (36 - 51  ഇഞ്ച്‌ ) വരെ നീളവും.
പെൺ പക്ഷിക്ക്   2.2 മുതൽ 4.6 കിലോ ഭാരവും കാണും , പക്ഷേ ഭാരം കൂടിയ ആൺ പക്ഷിക്ക്  3.5 മുതൽ 6.2 കിലോ വരെ ഭാരവും ഉണ്ടാകും.
ആകെ ഉള്ള രണ്ടു ഇനം കര വേഴാമ്പലുകളിൽ ഒന്നാണ് ഇത്.
ഒരു ആഫ്രിക്കൻ പക്ഷിയാണ് ഇവ .
സമൂഹജീവികളാണ് ഇവ , 5 മുതൽ 10 വരെ പക്ഷികൾ ഉള്ള കൂട്ടം ആയിട്ടാണ് ഇവയെ കാണാറ്, ഇതിൽ പ്രായപൂർത്തിയായ പക്ഷികളും ആവാത്ത കുഞ്ഞുകളും കാണും.
തെക്കൻ കരൊലൈന ഇംഗ്ലീഷ് വിലാസം https://ml.wikipedia.org/wiki/South_Carolina
യുണൈറ്റഡ് സ്റ്റേറ്റ്സിന്റെ തെക്ക് ഭാഗത്ത് സ്ഥിതി ചെയ്യുന്ന ഒരു സംസ്ഥാനമാണ് തെക്കൻ കരൊലൈന .
തെക്ക് ജോർജിയ , വടക്ക് വടക്കൻ കരൊലൈന എന്നിവയാണ് അയൽ സംസ്ഥാനങ്ങൾ.
അമേരിക്കൻ വിപ്ലവ കാലത്ത് ബ്രിട്ടനിൽ നിന്നും സ്വാതന്ത്ര്യം പ്രഖ്യാപിച്ച 13 യൂണിയനുകളിൽ ഒന്നാണ് തെക്കൻ കരൊലൈന.
ആഭ്യന്തരയുദ്ധത്തിൽ യൂണിയൻ വിട്ട ആദ്യ സംസ്ഥാനവും കോൺഫെഡറേറ്റ് സംസ്ഥാനങ്ങളിൽ ആദ്യത്തേതുമാണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ 2008 വരെയുള്ള കണക്കുകൾ പ്രകാരം 4,479,800 ജനസംഖ്യയുള്ള തെക്കൻ കരൊലൈന ഇക്കാര്യത്തിൽ 24-ആം സ്ഥാനത്തുള്ള സംസ്ഥാനമാണ്.
ഭൂമിശാസ്ത്രം മേഖലകൾ
പ്രകൃതിശാസ്ത്രപരമായി മൂന്ന് പ്രദേശങ്ങളായി തിരിക്കാവുന്ന തെക്കൻ കരോലൈന സംസ്ഥാനത്തെ, തുടർന്ന് അഞ്ച് വ്യത്യസ്ത സാംസ്കാരിക മേഖലകളായും തിരിക്കാവുന്നതാണ്.
പ്രാകൃതിക പരിസ്ഥിതിയെ കിഴക്ക് നിന്ന് പടിഞ്ഞാറോട്ടായി അറ്റ്ലാന്റിക് തീര സമതലം, പീഡ്മോണ്ട്, ബ്ലൂ റിഡ്ജ് പർവതനിരകൾ എന്നിങ്ങനെ തിരിച്ചിരിക്കുന്നു.
സാംസ്കാരികമായി, തീരദേശ സമതലത്തെ ലോകൺട്രി, പീ ഡീ എന്നീ മേഖലകളായി വിഭജിച്ചിരിക്കുന്നു.
അതേസമയം, ഉന്നത പീഡ്‌മോണ്ട് മേഖലയെ പീഡ്‌മോണ്ട് എന്നും നിമ്ന്ന പീഡ്‌മോണ്ട് മേഖലയെ മിഡ്‌ലാന്റ്സ് എന്നും വിളിക്കുന്നു.
ബ്ലൂ റിഡ്ജ് പർവതനിരകൾക്ക് ചുറ്റുമുള്ള പ്രദേശം അപ്‌സ്റ്റേറ്റ് എന്നാണറിയപ്പെടുന്നത്.
സംസ്ഥാനത്തിന്റെ മൂന്നിൽ രണ്ട് ഭാഗവും അറ്റ്ലാന്റിക് തീരപ്രദേശമാണ്.
ടൈഡൽ, ബാരിയർ ദ്വീപുകളുടെ ഒരു ശൃംഖലയായ സീ ദ്വീപുകളാണ് ഇതിന്റെ കിഴക്കൻ അതിർത്തി.
ലോകൺട്രി, അപ്‍കൺട്രി എന്നിവ തമ്മിലുള്ള അതിർത്തി നിർവചിച്ചിരിക്കുന്ന അറ്റ്ലാന്റിക് സീബോർഡ് ഫാൾ ലൈൻ നാവികയോഗ്യമായ നദികളുടെ പരിധി അടയാളപ്പെടുത്തുന്നു.
അവലംബം ↑ 1 2 ↑ South Carolina വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് മുൻഗാമി മെരിലാൻഡ് യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1788 മേയ് 23ന് ഭരണഘടന അംഗീകരിച്ചു (8ആം) പിൻഗാമി ന്യൂ ഹാംഷെയർ
തെക്കൻ കരിയാത്തൻ
വടക്കൻ മലബാറിൽ കെട്ടിയാടിക്കുന്ന ഒരു തെയ്യമാണ് തെക്കൻ കരിയാത്തൻ .
തെക്കൻ ചാത്തു എന്നും പറയപ്പെടുന്നു.
ഇതോടൊപ്പം തന്നെ കൈക്കോളൻ എന്ന തെയ്യം കൂടി കെട്ടിയാടിക്കും പുരാവൃത്തം
പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും മലപൊലിച്ച് നായാടാനും കറ്റൽ പൊലിച്ച് മീൻ പിടിക്കാനും പുറപ്പെട്ടു.
നായാട്ടിൽ ഒന്നും തടഞ്ഞില്ല.
ക്ഷീണിച്ച് വെള്ളം കുടിക്കാനായി കരിങ്കുലക്കണ്ടത്തക്കമ്മയുടെ വീട്ടിലെത്തി.
ഭക്ഷണം കഴിക്കാൻ വീട്ടുകാരി നിർബന്ധിച്ചു.
തേച്ചുകുളിക്കാൻ എണ്ണയുമായി കുരിഞ്ചിലാടൻ കൽചിറയിലെത്തിയ  അവർ ചിറയിൽ അത്ഭുത രൂപത്തിലുള്ള  മീനുകളെ കണ്ടു.
പിടികൊടുക്കാതെ അവ നീങ്ങി.
വീട്ടി ലെ കിണറിലും അവയെ കണ്ടു.
കദളിപ്പഴം വെള്ളിപ്പാളയിലിട്ട് താഴ്തിയപ്പോൾ അവ വളരെ ചെറിയ രൂപം പൂണ്ട് പളയിൽ തുള്ളിക്കയറി.
കരിങ്കുലക്കണ്ടത്തക്കമ്മ കറിവെക്കാനായി ആ മീനുകളെ അരിഞ്ഞു  നുറുക്കാൻ അവയുടെ മായാരൂപം വ്യക്തമാവുകയും അറിയാതെ ചെയ്ത തെറ്റിന് മാപ്പിരക്കുകയും ചെയ്തു.
പ്രാശ്ചിത്തം ചെയ്യാമെന്നവർ പ്രാർത്ഥിച്ചു.
അന്നു തൊട്ടേഴാം ദിവസം മതിലകത്തെ കരിങ്കൽ പടിക്കിരുപുറവും രണ്ട് പൊന്മക്കൾ പിറന്നുവെങ്കിൽ അവരെ വളർത്തി പയറ്റു വിദ്യ പഠിപ്പിക്കുമെന്നും അവരോളം വണ്ണത്തിൽ പൊൻ 
രൂപമുണ്ടാക്കി ആദി കുഞ്ഞിമംഗലത്ത് കോട്ടയിൽ "കൊണ്ടൊപ്പിക്കാ"മെന്നുമ്പറഞ്ഞു.
അവർ യഥാകാലം വിദ്യകളെല്ലാം പഠിച്ച് ചുരിക കെട്ടി ചേകോനാകേണ്ട പ്രായമായപ്പോൾ പാണ്ടിപെരുമാളിൽ നിന്നും ചുരിക വാങ്ങി അവർ ആചാരപ്പെട്ടു.
തെക്കൻ കോമപ്പന് തെക്കൻ കരുമകനെന്നും തെക്കൻ ചാത്തുവിന് തെക്കൻ കരിയാത്തൻ എന്നും ആചാരപ്പേർ കിട്ടി.
മദ്യം കൊടുക്കാതിരുന്ന ചന്തൻ തണ്ടാനും തിരുനെല്ലൂർ തണ്ടാത്തിക്കും ഭ്രാന്ത് കൊടുത്തു.
തെക്കൻ കരിയാത്തൻ തെയ്യത്തിന്റെ മേലേരി വേഷം
മാർച്ചമയം - നായ്ച്ചുള്ളി
മുഖത്തെഴുത്ത് - അഞ്ചുപുള്ളി
തിരുമുടി - പീലിമുടി
തെക്കേകരകിഴക്ക്
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് തെക്കേകരകിഴക്ക് .
ഒരു ഗാന്ധിജി സ്മാരക ഗ്രന്ഥശാല ഈ ഗ്രാമത്തിലുണ്ട്.
പള്ളിപ്പാട് പഞ്ചായത്തിന്റെ തെക്കേ കിഴക്കേ അതിർത്തിയിൽ ആണ് തെക്കേകര കിഴക്കുംമുറികര സ്ഥിതി ചെയുന്നത്.
അരയകുളങ്ങര ക്ഷേത്രം ഇവിടെ സ്ഥിതി ചെയ്യുന്നു.
അച്ചൻ കോവിൽ ആറ് ഈ ഗ്രാമത്തിൽക്കൂടി ഒഴുകുന്നു.
തെക്കൻ അരുവിയൻ ഇംഗ്ലീഷ് വിലാസം https://ml.wikipedia.org/wiki/Euphaea_cardinalis